Diari Oficial de la Generalitat Valenciana


Sumari del DOGV 9539, del 22-02-2023 (2023/1749)

Extracte de la Resolució de 16 de 2023, del rector de la Universitat Politècnica de València, per la qual es convoca la huitena edició del Concurs START UPV Campus d'Alcoi, per a 2023.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9539

Data del DOGV
:   22-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1749


Data del document
:   16-02-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 16 de 2023, del rector de la Universitat Politècnica de València, per la qual es convoca la huitena edició del Concurs START UPV Campus d'Alcoi, per a 2023. [2023/1749]  
BDNS (identif.): 676966.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/676966)  
  
Primer. Beneficiaris  
Hi podran participar:  
Emprenedors amb potencial d'innovació que siguen titulats exalumnes del Campus d'Alcoi de la UPV o estudiants universitaris que cursen estudis de grau, màster universitari, doctorat o títols propis al Campus d'Alcoi de la UPV.  
S'hi podrà participar de manera individual o col·lectiva. En cas que la candidatura es presente per un grup d'emprenedors, almenys un d'ells haurà de pertànyer a la UPV Campus d'Alcoi.  
No podran presentar-se al concurs els projectes o empreses premiats amb el primer o segon premi de les edicions anteriors del concurs Start UPV Campus d'Alcoi en qualsevol de les categories especificades en la convocatòria.  
No podran presentar-se a la convocatòria les empreses promogudes per personal de la UPV a partir de l'activitat d'investigació universitària de la UPV (Spin-off UPV).  
  
Segon. Finalitat  
L'objecte d'aquesta convocatòria és premiar i reconéixer les millors iniciatives emprenedores amb idees de negoci atenent el seu creixement, caràcter innovador, estratègia empresarial, aportació a l'entorn i incentivar la utilització de l'Espai d'Emprenedoria START UPV del Campus d'Alcoi, a fi d'afavorir el desenvolupament de nous projectes empresarials susceptibles de convertir-se en empresa, impulsar la creació d'equips emprenedors multidisciplinaris, així com la de sinergies entre els diferents projectes situats en l'Espai Emprenedor.  
  
  
Tercer. Bases reguladores  
Disponibles en www.ideas.upv.es i en www.epsa.upv.es.  
  
Quart. Import  
La present convocatòria es finançarà amb càrrec a la partida pressupostària 675502439 40416, per un import màxim de 2.500 € (dos mil cinc-cents euros), amb càrrec a l'oficina gestora d'Idees UPV aplicables a l'exercici 2023.  
S'estableixen sis premis amb dotacions que oscil·len entre els 200 i els 800 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i finalitza el 10 de març de 2023.  
  
València, 16 de febrer de 2023.- El rector de la Universitat Politècnica de València: José Esteban Capilla Romá.